制日月，实曰太常。桀然特立，六军所望。仙人在上，鉴观四方。神实使之，爲国休祥。军欲转向，黄龙先移。金鼓不鸣，寂然变施。暗谟若神，可谓秘奇。在昔周室，赤乌衔书。今也大吴，黄龙吐符。合契河洛，动与道俱。天赞人和，佥曰惟休。
评价.陈寿：是仪、徐详、胡综，皆孙权之时干兴事业者也。仪清恪贞素，详数通使命，综文采才用，各见信任，譬之广夏，其榱椽之佐乎!